Joginiškiai

Joginiškiai – kaimas Šakių rajono savivaldybėje, prie kelio , 1 km į pietvakarius nuo Kriūkų. Kriūkų seniūnijos centras, Joginiškių seniūnaitija. Per kaimą teka Nemuno intakas Jotulė. Veikia Kriūkų vidurinė mokykla, paštas, ambulatorija, vaikų darželis, biblioteka. Žemės ūkio bendrovė „Agrolina“ augina javus, linus, rapsus.
miniatiūra|240px|left|Kultūros centras

 Istorija 

Nuo kaimo 0,2 km į pietryčius yra Joginiškių piliakalnis. Kaimas istorijos šaltiniuose minimas 1665 m. XIX a. Joginiškiai – kaimas Naumiesčio apskrities Paežerėlių valsčiuje.

1913 m. įsteigta pradžios mokykla, 1944–1948 m. progimnazija, 1948–1949 m. gimnazija, nuo 1949 m. Kriūkų vidurinė mokykla.

1928 m. išparceliavus Sviatošino dvarą buvo įkurti Joginiškiai I, o iki tol buvę Joginiškiai pavadinti Joginiškiais II; 1959 m. abu kaimai sujungti. 1971 m. į Joginiškius iš Kriūkų perkeltas Kriūkų apylinkės centras. 1950–1992 m. buvo kolūkio centrinė gyvenvietė.

|}

 Gyventojai 
1827 m. buvo 11 kiemų.

 Žymūs žmonės 

Kaime gimė:
 Mindaugas Bastys (1965–), Lietuvos ir Šakių rajono politinis bei visuomenės veikėjas.
 Rimvydas Tamulaitis (1963–), fizikas, ekologas, pedagogas.

 Šaltiniai 

Kategorija:Šakių rajono savivaldybės gyvenvietės